ຮູບເງົາກ່ຽວກັບ ທ່ານນາງ ອອງຊານຊູຈີ ເຂົ້າສາຍ ທີ່ນະຄອນ Toronto
ຮູບ​ເງົາ​ຊີວະປະວັດ ທ່ານນາງອອງຊານຊູຈີ ເຂົ້າສາຍເປັນເທື່ອທຳອິດ ທີ່ງານເທດສະການ ປະກວດຮູບເງົາ ຢູ່ນະຄອນ Toronto.
ຮູບເງົາໃໝ່ກ່ຽວກັບຊີວະປະວັດຂອງທ່ານນາງອອງຊານ ຊູຈີ ຜູ້ນໍາປະຊາທິປະໄຕຂອງ ມຽນມາ ໄດ້ອອກສາຍເປັນຮອບປະຖົມມະເລີກຂອງໂລກໃນວັນຈັນວານນີ້ ໃນງານເທດ ສະການຮູບເງົາທີ່ນະຄອນ Toronto ຮູບເງົາທີ່ມີຊື່ວ່າ “ສຸພາບສະຕີ ຫຼື "The Lady" ຊຶ່ງກໍາກັບໂດຍຜູ້ກໍາກັບຮູບເງົາທີ່ມີຊື່ສຽງ ຊາວຝຣັ່ງ ທ່ານ Luc Besson ໄດ້ເພັ່ງເລັງໃສ່ຄວາມສໍາພັນຂອງທ່ານນາງກັບສາມີຊາວ ອັງກິດ ທ່ານ Michael Aris ຫຼັງຈາກທ່ານນາງໄດ້ກັບຄືນໄປມຽນມາໃນປີ 1988 ເພື່ອ ດູແລແມ່ຂອງທ່ານນາງ ທີ່ໄດ້ລົມປ່ວຍນັ້ນ ຫຼັງຈາກນັ້ນ ທ່ານນາງອອງຊານ ຊູຈີ ກຊໄດ້ນໍາພາການເຄື່ອນໄຫວເພື່ອປະຊາທິປະໄຕ ຊຶ່ງໃນທີ່ສຸດພັກສັນນິບາດແຫ່ງຊາດເພື່ອປະຊາທິປະໄຕຂອງທ່ານນາງ ກໍໄດ້ຊະນະການ ເລືອກຕັ້ງໃນປີ 1990 ພວກທະຫານທີ່ປົກຄອງປະເທດໄດ້ປະຕິເສດບໍ່ຍອມຮັບຮູ້ຜົນຂອງ ການເລືອກຕັ້ງ ແລະທ່ານນາງໄດ້ຖືກກັກບໍລິເວນ ມາເປັນເວລາຫຼາຍໆປີ ທ່ານ Aris ໄດ້ເສຍຊີວິດລົງດ້ວຍໂຣກມະເຮງ ໃນຕ່ອມນໍ້າກາມໃນປີ 1999 ໂດຍທີ່ບໍ່ໄດ້ ເຫັນໜ້າທ່ານນາງອອງຊານ ຊູຈີ ອີກເລີຍ ຮູບເງົາເລື່ອງ "The Lady" ນີ້ສ່ວນໃຫຍ່ແລ້ວ ໄດ້ຖ່າຍທໍາໃນປະເທດໄທ ແລະມຽນມາ ດາລາຮູບເງົາຊາວມາເລເຊຍ Michelle Yeoh ຜູ້ທີ່ມີຊື່ສຽງໂດງດັງໃນບົດບາດນັກສືບ ລັບສາວຊາວຈີນໃນເລື່ອງ Tomorrow Never Die ຂອງ James Bond ໃນປີ 1997 ນັ້ນ ໄດ້ສະແດງເປັນທ່ານນາງອອງຊານ ຊູຈີ ຜູ້ທີ່ເຄີຍໄດ້ຮັບລາງວັນໂນແບລຂະແໜງສັນ ຕິພາບ ຂະນະທີ່ນັກສະແດງຝ່າຍຊາຍຊາວອັງກິດ ນາຍ David Thewlis ສະແດງເປັນ ທ່ານ Aris ນາງ Michelle ກ່າວວ່າ ເຖິງແມ່ນຮູບເງົານີ້ຈະກ່ຽວຂ້ອງກັບບັນຫາການເມືອງກໍຈິງ ແຕ່ ມັນກໍຍັງເປັນຮູບເງົາທີ່ກ່ຽວກັບເລື່ອງຄວາມຮັກ